ananddey/assamese-wiki-corpus huggingface dataset:
ইষ্টাৰ্ণ উচ্চতৰ মাধ্যমিক বিদ্যালয়

ইষ্টাৰ্ণ উচ্চতৰ মাধ্যমিক বিদ্যালয় নাৰায়ণপুৰত অৱস্থিত এখন উচ্চতৰ মাধ্যমিক বিদ্যালয়। এই বিদ্যালয়খন ২০১৯ চনত স্থাপিত হৈছিল। এই বিদ্যালয়ত বৰ্তমান প্ৰায় ৪০জন শিক্ষক-শিক্ষয়িত্ৰী আৰু পাঁচশৰো অধিক ছাত্ৰ-ছাত্ৰীয়ে অধ্যয়ন কৰে। ইয়াৰে শিক্ষাৰ মাধ্যম হৈছে অসমীয়া ভাষা। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদ ৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয়। আনহাতে, দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা পৰিষদৰ অধীনত পৰীক্ষাত অৱতীৰ্ণ হয়।

ইতিহাস

ব্ৰহ্মপুত্ৰৰ উত্তৰপাৰৰ লখিমপুৰ জিলাৰ অন্তৰ্গত নাৰায়ণপুৰ অঞ্চলৰ কেইজনমান উদ্যমী ব্যক্তি পংকজ হাজৰিকা,ঋতুপৰ্ণ হাজৰিকা,কৌশিক নেওগ,ৰাজৰত্ন শইকীয়া আৰু বিনোগ গগৈৰ সহযোগত ইষ্টাৰ্ণ চায়েন্স একাডেমী নামেৰে এখন উচ্চতৰ মাধ্যমিক বিদ্যালয় প্ৰতিষ্ঠা কৰা হয় কিন্তু পৰৱৰ্তী সময়ত বিদ্যালয়খনক ইষ্টাৰ্ণ উচ্চতৰ মাধ্যমিক বিদ্যালয় নামেৰে পুনৰ নামাকৰণ কৰা হয়। ২০১৯ চনৰ ৫ জুন তাৰিখে প্ৰতিষ্ঠা লাভ কৰা এই বিদ্যালয়খনত প্ৰথম অৱস্থাত মাথো বিজ্ঞান শাখা আছিল যদিও বৰ্তমান সময়ত ষষ্ঠ শ্ৰেণীৰপৰা উচ্চতৰ মাধ্যমিকৰ বিজ্ঞান আৰু কলা শাখালৈকে উপলব্ধ আছে। বিদ্যালয়খনে প্ৰতিষ্ঠা লাভ কৰাৰ সময়ত নাৰায়ণপুৰ উচ্চতৰ মাধ্যমিক বিদ্যালয়ৰ অৱসৰপ্ৰাপ্ত অধ্যক্ষ স্বৰ্ণলতা বৰাই অধ্যক্ষৰ আসন গ্ৰহণ কৰে । বৰ্তমান বিদ্যালয়ৰ অধ্যক্ষ প্ৰণৱ বৰাকে প্ৰমুখ্য কৰি সৰ্বমুঠ ৪০গৰাকী শিক্ষক আৰু কৰ্মচাৰীকে আদি কৰি ৫০০ৰো অধিক ছাত্ৰ ছাত্ৰী বিদ্যালয়খনত আছে। প্ৰথম অৱস্থাত বিদ্যালয়খন ৬টা সৰু ঘৰৰ মাজতে আবদ্ধ আছিল যদিও বৰ্তমান সময়ত বিদ্যালয়খন সেই ঠাইৰপৰা আনি মাধৱদেৱ কলাক্ষেত্ৰৰ সমীপত তিনিমহলীয়া RCC ঘৰ নিৰ্মাণ কৰা হয়।

শিক্ষা ব্যৱস্থা

বিদ্যালয়ৰ শিক্ষা ব্যৱস্থা উন্নত। বিদ্যালয়ৰ ছাত্ৰ-ছাত্ৰীয়ে হাইস্কুল শিক্ষান্ত পৰীক্ষা আৰু উচ্চতৰ মাধ্যমিক পৰীক্ষাত যথেষ্ট ভাল ফলাফল লাভ কৰিছে। ২০২৪ চনৰ হাইস্কুল শিক্ষান্ত পৰীক্ষাত দুজন ছাত্ৰই ৯৫% নম্বৰ লাভ কৰিবলৈ সক্ষম হৈছে।

ছাত্ৰ-ছাত্ৰী

বৰ্তমান বিদ্যালয়খনত প্ৰায় ৫০০ৰো গৰাকী ছাত্ৰ-ছাত্ৰী আছে । ২০১৯ চনত এই বিদ্যালয়খনত ছাত্ৰ-ছাত্ৰীৰ সংখ্যা আছিল ২৫জন আৰু দশম শ্ৰেণীৰ পাঠ্যক্ৰম আৰম্ভ হওঁতে ছাত্ৰ-ছাত্ৰী আছিল ৪৯জন আৰু বৰ্তমান বিদ্যালয়খনত প্ৰায় পাঁচশৰো অধিক ছাত্ৰ ছাত্ৰী আছে।

আন্ত: গাঁথনি

বৰ্তমান বিদ্যালয়খন তিনিমহলীয়া RCC ঘৰৰ আৰ্হিত নিৰ্মিত , প্ৰথম অৱস্থাত অসম আৰ্হিৰ ঘৰ আছিল। বিদ্যালয়ত সৰ্বমুঠ ১৪টা শ্ৰেণীকোঠা , শিক্ষককোঠা ১টা , কাৰ্যালয় ২টা , অধ্যক্ষ কোঠা ১টা , পদাৰ্থবিজ্ঞান আৰু ৰসায়নবিজ্ঞানৰ বাবে বিজ্ঞানাগাৰ আছে।

প্ৰধান শিক্ষকসকল

৺স্বৰ্ণলতা বৰা
প্ৰণৱ বৰা

সা-সুবিধাসমূহ

বিদ্যালয়খনত এটা পুথিভঁৰাল , বিজ্ঞানাগাৰ , ছাত্ৰ-ছাত্ৰীৰ বাবে শৌচাগাৰ আৰু প্ৰস্ৰাৱগাৰ , শিক্ষকসকলৰ বাবে আছুতীয়া কক্ষ , ছাত্ৰ-ছাত্ৰীৰ বাবে উন্নত মানদণ্ডৰ বেন্স-ডেস্ক , প্ৰতিটো কক্ষত AC ৰ ব্যৱস্থা আৰু উন্নত মানৰ ব্লেক বৰ্ড আৰু ৱাইট বৰ্ডৰ ব্যৱস্থা , উন্নত মানদণ্ডৰ পানীৰ যোগান, পাকঘৰ , বিজ্ঞনাগাৰৰ সুবিধা ।

তথ্য সংগ্ৰহ

শইকীয়া, স্মৃতি (শি:) ইষ্টাৰ্ণ উচ্চতৰ মাধ্যমিক বিদ্যালয়
শ্ৰেণী: অসমৰ বিদ্যালয়সমূহ
ভাল পাব নাজানিলো

ভাল পাব নাজানিলো হৈছে ২০১৩ চনৰ ২০ চেপ্টেম্বৰত মুক্তিপ্ৰাপ্ত এখন অসমীয়া চলচ্চিত্ৰ৷ ঋতুৰং মাল্টিমিডিয়াৰ বেনাৰত নিৰ্মিত এই চলচ্চিত্ৰখনৰ প্ৰযোজনা আৰু পৰিচালনা ঋতুৰাজ দত্তৰ। সংগীত পৰিচালনা আচুৰ্য বৰপাত্ৰ আৰু মৃণ্ময় মৃত্তিকৰ। ছবিৰ নায়ক এজন আঢ্যৱন্ত যুৱক আৰু আইনৰ ছাত্ৰ। ঘৰুৱা সমস্যা আৰু প্ৰেমৰ দোমোজাত পৰি তেওঁ কিদৰে সিদ্ধান্ত লৈ আগবাঢ়িবলগীয়া হয় আৰু তেওঁ প্ৰেমক কিদৰে উপলব্ধি কৰে তাকে ছবিখনত উপস্থাপন কৰা হৈছে।

কাহিনী

অভিনয়ত

ধ্যানজ্যোতি বৰা
অনন্যা
মলয়া গোস্বামী
মিনু বণিয়া
বিদ্যুৎ চক্ৰৱৰ্তী
অৰুণ হাজৰিকা
ডা. অজিত বৰুৱা
অনুপজ্যোতি চৌধুৰী
চিৰাজুল হুছেইন
দুৰ্গাধৰ নেওগ
জিনা বৰুৱা
প্ৰসন্ন শৰ্মা
ৰাখী শইকীয়া
পলাশ লইং
আছিফ জাবেদ
প্ৰবাল বৰা
ঋষভ কৃষ্ণান
হেমন্ত ডেকা
পাৰ্শ্বজ্যোতি শৰ্মা
জয়ধ্বজ ফুকন
কস্তুৰী বৰুৱা
জয়স্মিতা ডেকা

কলা-কুশলী

প্ৰযোজনা - ঋতুৰাজ দত্ত, শাৰদুল শৰ্মা (সহকাৰী), তনবীৰ জেহীৰ (সহকাৰী)
পৰিচালনা - ঋতুৰাজ দত্ত, ৰাজীৱ দত্ত (সহযোগী), হেমন্ত গগৈ (মুখ্য সহকাৰী), সঞ্জীৱ বুঢ়াগোহাই (সহকাৰী), অঞ্জন নেওগ (সহকাৰী)
কাহিনী - ধ্যানজ্যোতি বৰা
চিত্ৰনাট্য - ঋতুৰাজ দত্ত, হেমন্ত নেওগ, আছিফ জাবেদ
সংলাপ - হেমন্ত গগৈ
চিত্ৰগ্ৰহণ - পৃথ্বিৰাজ দত্ত, সঞ্জীৱ ফুকন (সহকাৰী), ভাস্কৰ বৰা (সহকাৰী)
সম্পাদনা - গৌৰৱ বণিয়া, আছিফ জাবেদ (সহকাৰী)
গীতৰ কথা/সুৰ/সংগীত - আচুৰ্য বৰপাত্ৰ, মৃণ্ময় মৃত্তিক
সংগীত ব্যৱস্থাপনা - দীপকেশ বুঢ়াগোহাঁই, বুবু, তৰুণ তন্ময়

সংগীত

আচুৰ্য বৰপাত্ৰ আৰু মৃণ্ময় মৃত্তিকৰ কথা, সুৰ আৰু সংগীতত কণ্ঠদান কৰিছে জুবিন গাৰ্গ, অংগৰাগ মহন্ত, দীক্ষু আৰু প্ৰিয়ংকা ভৰালীয়ে। সংগীত ব্যৱস্থাপনা দীপকেশ বুঢ়াগোহাই, বুবু আৰু তৰুণ তন্ময়ৰ।

তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
অলকা পাণ্ডে

অলকা পাণ্ডে
lessঅলকা পাণ্ডে

অলকা পাণ্ডে (; জন্ম ১৯৫৬) হ'ল এগৰাকী ভাৰতীয় শিক্ষাবিদ, লেখিকা আৰু সংগ্ৰহালয়ৰ কিউৰেটৰ।

পটভূমি

অলকা পাণ্ডেৰ জন্ম ১৯৫৬ চনত কলকাতাত। তেওঁ নতুন দিল্লী কনভেণ্ট অৱ জেছু এণ্ড মেৰী স্কুলত অষ্ঠম শ্ৰেণীলৈকে পঢি়ছিল আৰু তাৰ পাছত কানপুৰ ছেইণ্ট মেৰী কনভেণ্ট স্কুল, আইচিএছ-ত (১৯৭২) নৱম শ্ৰেণীৰ পৰা দ্বাদশ শ্ৰেণীৰ শি‍ক্ষা সম্পন্ন কৰিছিল।

পাণ্ডেই ১৯৮১ চনত বম্বে বিশ্ববিদ্যালয় আৰু ১৯৮৩ চনত পাঞ্জাৱ বিশ্ববিদ্যালয়ৰ পৰা কলাৰ ইতিহাসত ডাবল এম এ ডিগ্ৰী লাভ কৰে। ১৯৯৬ চনত পাঞ্জাৱ বিশ্ববিদ্যালয়ৰ পৰা কলা ইতিহাস বিষয়ত পিএইচ. ডি. ডিগ্ৰী লাভ কৰে। পাণ্ডেৰ থিচিচখন ভাৰতীয় শিল্পকলাত অৰ্ধনাৰীশ্বৰ অধ্যয়ন বিষয়ক আছিল, য'ত ভাৰতীয় ভাস্কৰ্যৰ বিশেষ উল্লেখ আছিল। ১৯৯৯ চনত তেওঁ ব্ৰিটিছ কাউন্সিলৰ জৰিয়তে চাৰ্লছ ৱালেছ ফেল'শ্বিপৰ অধীনত লণ্ডন বিশ্ববিদ্যালয়ৰ গোল্ডস্মিথ কলেজৰ পৰা স্নাতকোত্তৰ ডিগ্ৰী লাভ কৰে।

কেৰিয়াৰ

পাণ্ডে ১৯৯৬ চনৰ পৰা ২০০০ চনলৈকে চণ্ডীগড়ৰ পাঞ্জাৱ বিশ্ববিদ্যালয়ৰ ললিত কলা বিভাগত অধ্যাপক হিচাপে কাম কৰি কৰিছিল আৰু তাৰ আগতে চণ্ডীগড়ৰ পাঞ্জাৱ বিশ্ববিদ্যালয়ৰ ললিত কলা সংগ্ৰহালয়ৰ সঞ্চালক আছিল।

২০০০–বৰ্তমান: বৰ্তমান তেওঁ নতুন দিল্লীৰ ইণ্ডিয়া হেবিটেট চেণ্টাৰত কলা পৰামৰ্শদাতা হিচাপে কাম কৰি আছে। পাণ্ডে তামিলনাডুৰ কইম্বাটুৰৰ ডিজে একাডেমী অৱ ডিজাইনৰ ভিজিটিং ফেকাল্টীও।

বঁটা

২০০৬ চনত, পাণ্ডেক ফ্ৰান্স চৰকাৰৰ দ্বাৰা উত্তৰাধিকাৰী হিচাপে চেভেলিয়াৰ ডেন্স এল'অৰ্ডাৰ দেছ আৰ্টছ এট দেছ লেট্ৰেছ-নাইট অৱ দ্য অৰ্ডাৰৰ অৱ আৰ্টচ এণ্ড লেটৰ্ছ বঁটা প্ৰদান কৰা হৈছিল।
২০০৯ চনত পাণ্ডেই অষ্ট্ৰেলিয়ান এছিয়া কাউন্সিল বিশেষ বঁটা লাভ কৰিছিল
২০১৫ চনত পাণ্ডেক চণ্ডীগড় ললিত কলা একাডেমী সন্মান - কলাৰ প্ৰতি বিশিষ্ট অৱদানৰ স্বীকৃতি স্বৰূপে-অমৃতা শ্বেৰ-গিলৰ সৈতে প্ৰদান কৰা হৈছিল
২০১৫ চনৰ ২৩ মাৰ্চত অলকা পাণ্ডেক ডিজাইন এণ্ড আৰ্টছৰ অধীনত ল'অৰিয়েল পেৰিছ ফেমিনা মহিলা বঁটা ২০১৫ প্ৰদান কৰা হৈছিল

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
আমীৰা শ্বাহ

আমীৰা শ্বাহ (, জন্ম-২৪ ছেপ্টেম্বৰ ১৯৭৯) এগৰাকী ভাৰতীয় উদ্যোগী। তেওঁ ভাৰত আৰু আফ্ৰিকাত উপস্থিতি থকা এটা আগশাৰীৰ নিদান শৃংখল মেট্ৰ'পলিছ হেল্থকেয়াৰৰ কাৰ্যবাহী অধ্যক্ষ আৰু সম্পূৰ্ণ সময়ৰ সঞ্চালিকা। তেওঁ মেট্ৰ'পলিছ হেল্থকেয়াৰৰ প্ৰতিষ্ঠাপক ডাঃ সুশীল শ্বাহ আৰু স্ত্ৰীৰোগ বিশেষজ্ঞ, সমাজকৰ্মী দুৰু শ্বাহৰ কন্যা।

বিশ্ব অৰ্থনৈতিক মঞ্চই ২০১৫ চনৰ যুৱ গ্ল'বেল লিডাৰ হিচাপে সন্মানিত কৰিছে। ২০১৭,২০১৮, ২০১৯, ২০২০ আৰু ২০২১ চনত ফৰ্চুন ইণ্ডিয়াৰ "ব্যৱসায়ত আটাইতকৈ শক্তিশালী মহিলা" তালিকাত আমীৰাই স্থান লাভ কৰে। শ্বাহক ফৰ্বছ ইণ্ডিয়াৰ টাইকুনছ অৱ টুম'ৰ' ২০১৮ৰ তালিকাত অন্তৰ্ভুক্ত কৰা হৈছিল।২০২১ চনৰ বাবে স্বাস্থ্যসেৱাৰ ক্ষেত্ৰত আৰ্নষ্ট এণ্ড ইয়ং ‘বছৰৰ উদ্যোগী’ বঁটাও লাভ কৰে।

বৰ্তমান তেওঁ NATHealth (ভাৰতীয় স্বাস্থ্যসেৱা ফেডাৰেচন)ৰ জ্যেষ্ঠ উপ-সভাপতি হিচাপে কাৰ্যনিৰ্বাহ কৰি আছে।তেওঁ টৰেণ্ট ফাৰ্মা আৰু আদানি গ্ৰুপৰ অংশ এচিচি লিমিটেডৰ ব'ৰ্ডৰ স্বতন্ত্ৰ সঞ্চালিকাও। বেইলৰ কলেজ অৱ মেডিচিন আৰু এক্সএৰ গ্ল'বেল এডভাইজাৰী ব'ৰ্ডৰ উপদেষ্টাও আছিল।

প্ৰাৰম্ভিক জীৱন

জুনিয়ৰ কলেজত এইচ আৰ কলেজ অৱ কমাৰ্চ এণ্ড ইকনমিক্সত বাণিজ্য বিজ্ঞান অধ্যয়ন কৰে।তেওঁ অষ্টিনৰ টেক্সাছ বিশ্ববিদ্যালয়ৰ পৰা বিত্ত বিভাগত ডিগ্ৰী লাভ কৰে।.

আগতে তেওঁ নিউয়ৰ্কৰ গোল্ডমেন চেকৰ সৈতে কাম কৰিছিল।. পিছলৈ হাৰ্ভাৰ্ড বিজনেছ স্কুলত মালিক-সভাপতি মেনেজমেণ্ট প্ৰগ্ৰেম সম্পূৰ্ণ কৰে। শ্বাহ উদ্যোগৰ মুখপাত্ৰ আৰু বিভিন্ন ৰাষ্ট্ৰীয় আৰু আন্তঃৰাষ্ট্ৰীয় মঞ্চ, উদ্যোগৰ অনুষ্ঠান আৰু কনক্লেভত বক্তা হিচাপে অংশগ্ৰহণ কৰা হৈছে। ইণ্ডিয়ান ইনষ্টিটিউট অৱ মেনেজমেণ্ট আহমেদাবাদ, হাৰ্ভাৰ্ড বিজনেছ স্কুল, টেড, আৰু চিআইআইৰ দ্বাৰা আয়োজিত অনুষ্ঠানত তেওঁ ভাষণ দিছে।

তথ্যসূত্ৰ
জাভানী ৱিকিপিডিয়া

জাভানী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ জাভানী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত জাভানী ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

জাভানী ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
শ্ৰেণী:ইণ্ডোনেছিয়া
দ্য ডা ভিঞ্চি ক'ড

দ্য ডা ভিঞ্চি ক'ড (২০০৩) হৈছে ডেন ব্ৰাউনে লিখা এখন ৰহস্য উপন্যাস , য'ত হাৰ্ভাৰ্ড বিশ্ববিদ্যালয়ৰ ৰবাৰ্ট লেংডন নামৰ এজন "প্ৰতীকবিজ্ঞানী" আৰু তেওঁৰ হলি গ্ৰেইলৰ সন্ধানৰ বিষয়ে উল্লেখ কৰা হৈছে। ২০০৬ চনত নিৰ্মিত দ্য ডা ভিঞ্চি কোড নামৰ মাৰ্কিন চলচ্চিত্ৰ এই উপন্যাসখনৰ আধাৰত নিৰ্মিত।

উদ্ধৃতি

আমি গ্ৰেইল অনুসন্ধানত আছো, ছফি। আমাক সহায় কৰিবলৈ এজন নাইটতকৈ ভাল কোন হʼব পাৰে?
ৰবাৰ্ট লেংডন, লেই টিবিংক লগ পোৱাৰ আগতে, অধ্যায় ৩৮
যিসকলে সত্যৰ সন্ধানত, তেওঁলোক বন্ধুতকৈও বেছি। তেওঁলোক ভাই।
ছাৰ লি টিবিং, অধ্যায় ৫২
ইতিহাস সদায় বিজয়ীসকলে লিখে। যেতিয়া দুটা সংস্কৃতিৰ সংঘৰ্ষ হয়, তেতিয়া পৰাজিতজন নিঃশেষ হৈ যায় আৰু বিজয়ীয়ে ইতিহাসৰ কিতাপবোৰ লিখে— যিবোৰ কিতাপে নিজৰ উদ্দেশ্যক মহিমামণ্ডিত কৰে আৰু পৰাজয়ী শত্ৰুক হেয়জ্ঞান কৰে। নেপোলিয়নে এবাৰ কোৱাৰ দৰে, "ইতিহাস কি, ই এটা বেছিভাগে একমত হোৱা উপকথাৰ।" স্বভাৱতে ইতিহাস সদায় একপক্ষীয় বিৱৰণী।
ছাৰ লি টিবিং, অধ্যায় ৬০
মোৰ অভিজ্ঞতা অনুসৰি পুৰুষে নিজৰ ইচ্ছামতে লাভ কৰাতকৈ ভয় কৰা বস্তুটো এৰাই চলিবলৈ বহুত বেছি কষ্ট কৰে।
ছাৰ লি টিবিং, অধ্যায় ৬২
অন্ধসকলে যি চাব বিচাৰে তাকেই দেখে।
ছাৰ লি টিবিং, অধ্যায় ১০৩

উৎস

শ্ৰেণী:উপন্যাস
শ্ৰেণী:ইংৰাজী গ্ৰন্থ
হানি শিৱৰাজ

হানি শিৱৰাজ এজনী মালয়েছিয়াৰ অভিনেত্ৰী আৰু মডেল আছিল। তেওঁ মালয়েছিয়াৰ স্থানীয় তামিল ভাষাৰ চলচ্চিত্ৰ আপ্পালাম (২০১১)ত অভিনয় কৰিছিল। তদুপৰি, তেওঁ ভাৰতীয় তামিল ছবি বিৰিয়ানি (২০১৩)তো অভিনয় কৰিছিল।

২০১৫ চনৰ ১৩ এপ্ৰিল তাৰিখে কেঞ্চাৰৰ বাবে ২৯ বছৰ বয়সত শিৱৰাজৰ মৃত্যু হয়।

নিৰ্বাচিত চলচ্চিত্ৰ তালিকা

হানি শিৱৰাজ অভিনীত নিৰ্বাচিত চলচ্চিত্ৰসমূহ:

বছৰ চলচ্চিত্ৰ চৰিত্ৰ ভাষা মন্তব্য উৎস
২০০৭ যন্ত্ৰ তামিল
২০১১ আপ্পালাম
২০১১ পাক কাদুক মালয়
২০১৩ বিৰিয়ানি শ্ব্বেতা তামিল ভাৰতীয় ছবি
আৰম্ভম ভাৰতীয় ছবিঅতিথি ৰূপ
অনুষ্ঠান

টেলিভিছন
তামিল পেছুম কাধানায়াগি (ৰাজ টিভি)

তথ্যসূত্ৰ

শ্ৰেণী:মালয়েছিয়া
শ্ৰেণী:মডেল
শ্ৰেণী:তামিল চলচ্চিত্ৰৰ অভিনেত্ৰী
ভূপাল দুৰ্ঘটনা

১৯৮৪ চনৰ ২ আৰু ৩ ডিচেম্বৰত ভাৰতৰ মধ্যপ্ৰদেশৰ ভূপালস্থিত ইউনিয়ন কাৰ্বাইড কৰপৰেশন (UCC)-ৰ অধীনৰ ইউনিয়ন কাৰ্বাইড ইণ্ডিয়া লিমিটেড (UCIL; বৰ্তমানে এভাৰেডি ইণ্ডাণ্ট্ৰিজ লিমিটেড) নামৰ এটি কীটনাশক কাৰখানাত বহুলমাত্ৰাত হোৱা মিথাইল আইছ'চায়ানেট (MIC) বিষাক্ত গেছৰ নিৰ্গমনে ইয়াৰ সমীপৱৰ্তী এক বৃহৎ অঞ্চলত এই বিপৰ্যয়ৰ সূচনা কৰিছিল। এই দুৰ্ঘটনাটোক ভূপাল দুৰ্ঘটনা বা ভূপালত গেছৰ শোকাৱহ ঘটনা হিচাপে আখ্যা দিয়া হয়। প্ৰায় ৫ লক্ষাধিক লোক পীড়িত হোৱা এই দুৰ্ঘটনাটোক অনেকে ইতিহাসৰ আটাইতকৈ কৰুণ শিল্প বিপৰ্যয় হিচাপে অভিহিত কৰিছে।

উৎস অনুসৰি মৃতকৰ সংখ্যা ভিন্ন যদিও চৰকাৰী তথ্য মতে তাৎক্ষণিক মৃত্যুৰ সংখ্যা ২,২৫৯। ২০০৮ চনত মধ্যপ্ৰদেশ চৰকাৰে ৩,৭৮৭টা মৃতকৰ পৰিয়াললৈ আৰু ৫,৭৪,৩৬৬ পীড়িত লোকলৈ ক্ষতিপূৰণ আগবঢ়াইছে। ২৬ বছৰৰ পিছত ৭ জুন, ২০১০ চনত আদালতে ৰায় নিদিয়া পৰ্যন্ত দুৰ্ঘটনাৰ প্ৰকৃত কাৰণ সম্পৰ্কে যথেষ্ট মতবিৰোধ আছিল। ভাৰত চৰকাৰ আৰু স্থানীয় সমাজকৰ্মীসকলৰ মতে শিথিল ব্যৱস্থাপনা আৰু বিলম্বিত তদাৰক বা ৰক্ষণাবেক্ষণৰ বাবে MIC টেংকলৈ পাইপেৰে পানীৰ ওভতনি প্ৰবাহ হয় আৰু দুৰ্ঘটনাটোৰ সূত্ৰপাত হয়। আনহাতে UCC মতে কোনো অসাধু ব্যক্তিৰ কূটাঘাতমূলক কামৰ বাবেহে টেংকিত পানী সোমায় আৰু বৃহৎমাত্ৰাত MIC নিগৰ্মন হয়।

UCC আৰু কোম্পানীটোৰ তদানীন্তন মুখ্য কাৰ্যবাহী বিষয়া ওৱাৰেন এণ্ডাৰছেনৰ বিৰুদ্ধে আমেৰিকা যুক্তৰাষ্ট্ৰৰ দেৱানী আৰু অপৰাধমূলক শাখাত এই গোচৰ তৰা হৈছিল। কিন্তু ১৯৮৬ আৰু ২০১২ চনৰ ভিতৰত আমেৰিকান আদালতে UCC ৰ অধীনৰ UCIL এটা স্বতন্ত্ৰ ভাৰতীয় কোম্পানী বুলি মত পোষণ কৰি বাৰম্বাৰ এই গোচৰ বাতিল কৰিছিল আৰু বিভিন্ন কাৰণত ভাৰতীয় আদালতলৈ পুনৰ প্ৰৰণ কৰিছিল। UCC, UCIL আৰু UCC ৰ মুখ্য কাৰ্যবাহী বিষয়া এণ্ডাৰছেনক সাঙুৰি দেৱানী আৰু অপৰাধমূলক গোচৰ ভূপালৰ জিলা আদালততো দিয়া হৈছিল। ২০১০ চনৰ জুন মাহত সেই সময়ৰ অধ্যক্ষকে ধৰি ৮জন (এজনৰ ইতিমধ্যে মৃত্যু হয়) কৰ্মচাৰীক তেওঁলোকে নিজ কামত কৰা গাফিলতিয়ে সহসৃজনৰ প্ৰাণ কাঢ়ি নিয়া এই দুৰ্ঘটনাৰ বাবে দোষী সাব্যস্ত কৰি ভাৰতীয় কানুন মতে ২ বছৰৰ কাৰাদণ্ড আৰু প্ৰত্যেকজনকে ২০০০ ডলাৰৰ জৰিমনা ভৰায়।

তথ্যউৎস

বাহ্যিক সংযোগ

শ্ৰেণী:মানৱ-সৃষ্ট দুৰ্যোগ
শ্ৰেণী:স্বাধীনোত্তৰ ভাৰত
চেড্ৰিক ভিলানি

|
১৯৭৩ চনৰ ৫ অক্টোবৰত জন্মগ্ৰহণ কৰা চেড্ৰিক পেট্ৰিচ থিয়ৰী ভিলানি এগৰাকী ফৰাচী গণিতজ্ঞ আৰু ৰাজনীতিবিদ যিয়ে মূলতঃ আংশিক অৱভেদ্য সমীকৰণ, ৰিমেনিয়ান জ্যামিতি আৰু গাণিতিক পদাৰ্থ বিজ্ঞানৰ ওপৰত অধ্যয়ন কৰিছে। ২০১০ চনত ফিল্ডছ পদক লাভ কৰা ভিলানি ২০০৯ চনৰ পৰা ২০১৭ চনলৈকে ছৰবন বিশ্ববিদ্যালয়ৰ ইনষ্টিটিউট হেনৰী পইনকাৰেৰ পৰিচালক আছিল। ২০২৫ চনৰ ছেপ্টেম্বৰ মাহলৈকে তেওঁ ইক'ল নৰ্মেল চুপিৰিয়েৰ ডি ৰেনেছৰ অধ্যাপক আছিল।

উদ্ধৃতি

আপুনি জানিছিলনে যে পৃথিৱীৰ অন্য যিকোনো চহৰৰ তুলনাত পেৰিছতে সকলোতকৈ অধিক সংখ্যক গণিতজ্ঞ আছে? আৰু গণিতজ্ঞৰ নামেৰে বিশ্বৰ আন যিকোনো চহৰতকৈ অধিক সংখ্যক পথো আছে বুলি? আৰু যদি আপুনি ফিল্ডছ মেডেলৰ পৰিসংখ্যালৈ চায়— যিটোক প্ৰায়ে গণিতৰ ন’বেল বঁটা বুলিও কোৱা হয় আৰু সদায় চল্লিছ বছৰতকৈ কম বয়সৰ গণিতজ্ঞক প্ৰদান কৰা হয়— তেন্তে আপুনি পাব যে ফ্ৰান্সত অন্য যিকোনো দেশৰ নিৱাসীৰ তুলনাত অধিক সংখ্যক ফিল্ডছ মেডেল-ধাৰী আছে।
কিছুমান পৰিস্থিতিত অৱশ্যে যেতিয়া আপুনি আপোনাৰ সমস্যাৰ সৈতে গভীৰভাৱে থাকে, তেতিয়া কেৱল আপোনাৰ সমস্যাৰ কথা ভাবিলেই আপুনি যিকোনো ঠাইতে নিজকে ঘৰত থকাৰ দৰে অনুভৱ কৰে। মোৰ কিছুমান ভাল কাম হোটেলত, ৰেলত কৰা হৈছিল, আৰু ইয়াৰ কোনো নিয়ম নাই। যেতিয়া আপুনি চিন্তা কৰে তেতিয়া অধিক গুৰুত্বপূৰ্ণ হ’ল বাহিৰততকৈ ভিতৰত কি চলি থাকে। (...) শ্ৰেষ্ঠ চিন্তাবোৰ প্ৰায় সকলোতে থাকিব পাৰে।
যেতিয়া আপুনি গণিতৰ প্ৰতি আকৰ্ষিত হয়, আপুনি যুক্তিৰ জটিলতাৰ পৰিসৰত ইমানেই উচ্চতাত থাকে যে আপুনি কোনো ধৰণৰ পৰিৱৰ্তিত বাস্তৱ জগতত বাস কৰি আছে। আপুনি ভাবে যে আপুনি লগ পোৱা সকলোৱে জটিল যুক্তি বুজিবলৈ সক্ষম [...]। আৰু আপুনি বৰ হতাশ হয়, যেতিয়া আপুনি আৱিষ্কাৰ কৰে যে সেয়া প্ৰকৃততে নহয়।

উৎস

শ্ৰেণী:ফৰাচী গণিতজ্ঞ
শ্ৰেণী:ফৰাচী ৰাজনীতিবিদ
শ্ৰেণী:ফিল্ডছ মেডেল বিজয়ী
বৈষ্ণৱ সাহিত্য

মহাপুৰুষ শ্ৰী শ্ৰীমন্ত শংকৰদেৱ আৰু মাধৱদেৱৰ নিজৰ সাহিত্য, কৃষ্টি সংস্কৃতি নিদৰ্শনৰ পৰা আৰম্ভ কৰি তেওঁলোকৰ পাছৰ ভকত বৈষ্ণৱ (আজি পৰ্যন্ত) সকলে যি ভগৱন্তৰ গুণ গৰিমা গাই উত্তৰাধিকাৰী সকলৰ জ্ঞানৰ অৰ্থে যি নীতি শাস্ত্ৰ লিখি থৈ গৈছে বা যি লিখি আছে , তেনে শাস্ত্ৰ বা পুথি যি সাহিত্যৰ আধাৰত জড়িত হৈ আছে তেনে সাহিত্যক বৈষ্ণৱ সাহিত্য বোলে ।

এই সাহিত্যৰ আৰম্ভণি মহেন্দ্ৰ কন্দলী, শংকৰদেৱ, মাধৱদেৱ, ৰামানন্দ ইত্যাদি মহাপুৰুষ সকলৰ পৰা আদি কৰি ৰামকান্ত মুক্তিয়াৰ আতা লৈকে যি সকলে বৈষ্ণৱ ধৰ্মৰ আধাৰত ভক্তিমূলক ভাবে কৰা সকলো ৰচনা বৈষ্ণৱ সাহিত্যৰ অন্তৰ্গত ।

বৈষ্ণৱ সাহিত্যৰ ৰচনাসমূহ :- কীৰ্তন, নৱম, দশম, গুণমালা, ভাগৱত, পুৰাণ, বেদ ইত্যাদি ।

শ্ৰেণী:অসমীয়া সাহিত্য
শ্ৰেণী:ভক্তি আন্দোলন
১৯ জানুৱাৰী

১৯ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৯ তম দিন। বছৰটো শেষ হ’বলৈ এই দিনৰ পৰা মুঠ ৩৪৬টা দিন (অধিবৰ্ষত ৩৪৭টা দিন) বাকী থাকে। এইদিনটোত ঘটা কেইটামান উল্লেখযোগ্য

ঘটনাৰাজী

১৯০১ – ৰাণী ভিক্টোৰিয়া, যুক্তৰাজ্যৰ ৰাণী, পক্ষাঘাতত আক্ৰান্ত। তেখেত তিনিদিন পিছত ৮১ বছৰ বয়সত মৃত্যু হয়।
১৯৬৮ - অমৰ পাঠক পৰিচালিত ‘‘সংগ্ৰাম’’ নামৰ কথাছবিখনে মুক্তি পাইছিলে।
১৯৭২ - অসম আন্দোলন অন্যতম ফচল অসমৰ তৃতীয়টো শোধনাগাৰ বঙাইগাঁও তেল শোধনাগাৰৰ আধাৰশিলা স্থাপন কৰা হৈছিল।
১৯৮১ - ভাৰতৰ প্ৰথম ভূ-সমলয় পৰীক্ষামূলক যোগাযোগ উপগ্ৰহ ‘এপল’ (Apple : Ariane Passenger Payload Experiment) সফলতাৰে উৎক্ষেপণ কৰা হয়। দক্ষিণ আমেৰিকাৰ ফ্ৰান্স গিয়েনাৰ কুৰুৰ (Kourou) এই উপগ্ৰহ উৎক্ষেপণ কৰা হয়।

জন্ম

১৭৩৬ – জে’মচ্ ৱাট, স্কটিছ-ইংৰাজ ৰসায়নবিদ আৰু অভিযন্তা। (মৃঃ ১৮১৯)
১৯৩৩ - ৰাধিকামোহন ভাগৱতী, অসমৰ সাংবাদিক, সম্পাদক, সাহিত্যিক তথা সমালোচক।

মৃত্যু

১৫৯৭ - মহাৰাণা প্ৰতাপ, মেৱাৰৰ ৰজা।
১৮৮৯ - আনন্দৰাম বৰুৱা, অসমৰ সংস্কৃত ভাষাৰ পণ্ডিত।
১৯৯২ - হেমন্ত কুমাৰ শৰ্মা, অসমীয়া সাহিত্যিক, সমালোচক।
২০১১ - হিৰা দেৱী ৱাইবা, ভাৰতীয় লোক সংগীত শিল্পী।
২০২১ - ভি. শান্তা, ভাৰতীয় কৰ্কট ৰোগ বিশেষজ্ঞ।
২০২৩ - নীলমণি ফুকন, অসমীয়া কবি, কলা-সমালোচক, অধ্যাপক আৰু সাহিত্যিক।
১৯৯৯- প্ৰশান্ত হাজৰিকা, অভিনেতা, হেঙুল থিয়েটাৰৰ জন্মদাতা।

দিৱস

ককবৰক দিৱস (ত্ৰিপুৰা, ভাৰত)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
মোহন ভাইৰা বঁটা

মোহন ভাইৰা বঁটা সদৌ অসম ছাত্ৰ সন্থাৰ নালবাৰী শাখা আৰু নলবাৰী জিলা উন্নতি সভায়ে প্ৰদান কৰা বাৰ্ষিক বঁটা। সংগীত নাটক একাডেমী বঁটা বিজয়ী ভাওনা শিল্পী মোহন চন্দ্ৰ বৰ্মন, জনপ্ৰিয় ভাবে মোহন ভাৱৰীয়া বা মোহন ভাইৰাৰ মৃত্যু বাৰ্ষিকী উপলক্ষে প্ৰতিবছৰে ১ ফেব্ৰুৱাৰীত এই বঁটা প্ৰদান কৰা হয়। মোহন ভাইৰাৰ নামেৰে এই বঁটাৰ নামকৰণ কৰা হৈছে। ইয়াক লোককলাত অসামান্য অৱদানৰ বাবে আৰু গ্ৰাম্য অঞ্চলৰ লোক শিল্পীসকলৰ বাবে বিশেষভাৱে সংৰক্ষিত ৰাখি প্ৰদান কৰা হয়।

মোহন ভাইৰা বঁটা ২০০৯ চনত আৰম্ভ কৰা হৈছিল। পূৰ্ণপ্ৰভা দত্ত তামোলী প্ৰথম এই বঁটাপ্ৰাপ্ত ব্যক্তি। ২০২১ চনত এই বঁটা লাভ কৰা বাঁহীবাদক হৰেকৃষ্ণ তালুকদাৰ অন্তিম বঁটা প্ৰাপক। নাগৰিকত্ব (সংশোধনী) আইন, ২০১৯ৰ প্ৰতিবাদ আৰু ক'ভিড-১৯ বৈশ্বিক মহামাৰীৰ বাবে ২০১৯ আৰু ২০২০ চনত এই বঁটা ঘোষণা কৰা হোৱা নাছিল।

middle|]]

বঁটাপ্ৰাপকৰ তালিকা

ক্ৰমিক নং নাম বৰ্ষ উৎস
১ পূৰ্ণপ্ৰভা দত্ত তামোলী ২০০৯
১১ হৰেকৃষ্ণ তালুকদাৰ ২০২১

তথ্য উৎস

শ্ৰেণী:অসমৰ বঁটাসমূহ
বিচিএছ ওমেন

বিচিএছওমেন হৈছে ব্ৰিটিছ কম্পিউটাৰ ছ’চাইটি, দ্য চাৰ্টাৰ্ড ইনষ্টিটিউট ফৰ আইটিৰ এটা বিশেষজ্ঞ গোট, যিয়ে বিশ্বজুৰি আইটিত কাম কৰা সকলো বিচিএছ পেছাদাৰী মহিলাৰ বাবে নেটৱৰ্কিংৰ সুযোগ প্ৰদান কৰে, লগতে মেণ্টৰিং আৰু ছোৱালীক উৎসাহিত কৰে আৰু মহিলাসকলক কেৰিয়াৰ হিচাপে আইটিত প্ৰৱেশ বা ঘূৰি আহিবলৈ উৎসাহিত কৰে। বিচিএছউমেনৰ বৰ্তমানৰ অধ্যক্ষ হৈছে আন্দ্ৰেয়া পামৰ।

পটভূমি

ছ্যু ব্লেকে প্ৰতিষ্ঠা কৰা বিচিএছওমেনৰ লক্ষ্য হৈছে তথ্য প্ৰযুক্তিত কাম কৰা আৰু কেৰিয়াৰ গঢ়িবলৈ বিবেচনা কৰা মহিলাসকলক সহায় কৰা। ২০০১ চনত এই গোটটো প্ৰতিষ্ঠা কৰা হৈছিল। ইয়াৰ হাজাৰৰো অধিক সদস্য আৰু সক্ৰিয় মেইলিং লিষ্ট আছে।কাৰ্যকলাপসমূহৰ ভিতৰত সভা, নেটৱৰ্কিং, আৰু মেণ্টৰিং আদি অন্তৰ্ভুক্ত। তেওঁলোকে লাভলেচ কল’কিয়ামৰো আয়োজন কৰে। বহুতো বিচিএছমহিলাই বাৰ্ষিক লণ্ডন হপাৰ কল’কিয়ামতো অংশগ্ৰহণ কৰে, য’ত কম্পিউটিং গৱেষণাৰ ক্ষেত্ৰত মহিলাসকলৰ ৰোমাঞ্চকৰ কাম প্ৰদৰ্শন কৰা হয় আৰু নতুন পিএইচডি গৱেষকসকলে ইজনে সিজনৰ লগতে জ্যেষ্ঠ মহিলা কম্পিউটাৰ বিজ্ঞানীসকলৰ সৈতেও সাক্ষাৎ কৰিবলৈ সক্ষম হয়। গ্ৰেচ হপাৰ আছিল এগৰাকী অগ্ৰণী আমেৰিকান কম্পিউটাৰ বিজ্ঞানী। বিচিএছমহিলাসকলে মহিলাসকলৰ বাবে কাৰিকৰী আৰু সামাজিক দুয়োটা দিশতে কম্পিউটিঙৰ অন্যান্য অনুষ্ঠানৰ আয়োজন কৰে, যেনে কম্পিউটাৰ সম্পৰ্কীয় ছাইট যেনে ব্লেচলি পাৰ্কলৈ দিনৰ ভ্ৰমণ।

লাভলেচ কলকিয়াম

ডিজিটেল আৰু কম্পিউটিঙৰ স্নাতক আৰু স্নাতকোত্তৰ মহিলা আৰু অ-বাইনাৰী ব্যক্তিৰ বাবে লাভলেছ কল'কিয়াম হৈছে ২০০৮ চনত লিডছত আৰম্ভ হোৱা দুদিনীয়া সন্মিলন। এই অনুষ্ঠানটো ব্ৰিটেইনৰ বিভিন্ন ঠাইত, বিশ্ববিদ্যালয় আৰু উচ্চ শিক্ষানুষ্ঠানসমূহত আয়োজন কৰা হয়। প্ৰায়ে প্ৰথম কম্পিউটাৰ প্ৰগ্ৰেমাৰ হিচাপে গণ্য কৰা আডা লাভলেছৰ সন্মানত নামকৰণ কৰা এই কল'কিয়ামটো হৈছে কম্পিউটিং আৰু আনুষংগিক বিষয়সমূহ অধ্যয়ন কৰা ইউ.কে. বিশ্ববিদ্যালয়ৰ মহিলা আৰু অ-বাইনাৰী ছাত্ৰ-ছাত্ৰীসকলৰ বাবে এটা শ্ব'কেছ, আৰু ই তেওঁলোকৰ ডিজিটেল আগ্ৰহৰ ক্ষেত্ৰসমূহৰ ওপৰত গুৰুত্ব আৰোপ কৰে।
ইয়াক আৰম্ভ কৰিছিল হান্না ডিয়ে, যিয়ে প্ৰতি বছৰে ইয়াৰ সংস্থাত মূল ভূমিকা পালন কৰি আহিছে।

বঁটা

বিচিএছউমেনৰ অধ্যক্ষ জিলিয়ান আৰ্নল্ডক ২০১৪ চনৰ ২৭ অক্টোবৰত বিচিএছ আৰু বিচিএছউমেনৰ হৈ লিংগ সমতা মূল প্ৰৱাহ - প্ৰযুক্তি (জিইএম-টেক) বঁটা লাভ কৰিবলৈ কোৰিয়ালৈ আমন্ত্ৰণ জনোৱা হৈছিল। আইটিইউ - ৰাষ্ট্ৰসংঘৰ মহিলা যুটীয়া বঁটাৰ এই কৃতিত্ব বঁটা, "আইচিটি খণ্ডত মহিলাক প্ৰসাৰ কৰা" আৰু মহিলাসকলক কম্পিউটিং খণ্ডত প্ৰৱেশ কৰিবলৈ উৎসাহিত কৰা আৰু তেওঁলোকৰ কেৰিয়াৰৰ সময়ছোৱাত তেওঁলোকক উৎসাহিত আৰু সমৰ্থন কৰাৰ বাবে দিয়া হৈছিল।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
সত্য ৰাণী চাধা

সত্য ৰাণী চাধা ( ; ১৯৩৩ ca. – ১ জুলাই ২০১৪) এগৰাকী মহিলা অধিকাৰ কৰ্মী আছিল। সতীৰ্থ কৰ্মী শ্বাহজাহান আপাৰ সৈতে মিলি ১৯৮০ চনত ভাৰতত যৌতুক বিৰোধী আন্দোলন আৰম্ভ কৰাৰ বাবে পৰিচিত। দুয়োগৰাকী মহিলাই কন্যাক যৌতুক বিবাদৰ ফলত পতি পক্ষই হত্যা কৰা ভুক্ত ভুগি মাতৃ আছিল। দুয়োগৰাকীয়ে দশক দশক ধৰি ভাৰতত ন্যায় আৰু যৌতুক প্ৰথা সলনি কৰাৰ বাবে প্ৰচাৰ চলাইছিল। তেওঁলোকে একেলগে শক্তি শালিনী নামৰ দিল্লীস্থিত আশ্ৰয় আৰু মহিলা অধিকাৰ সংগঠন প্ৰতিষ্ঠা কৰে আৰু যৌতুক সম্পৰ্কীয় আৰু লিংগভিত্তিক হিংসাৰ বিৰুদ্ধে যুঁজ দিয়ে।[3]তেওলোকে চাধা নীৰজা ভানোট বঁটা লাভ কৰে। Chadha is a recipient of the Neerja Bhanot Award.

তথ্য সূত্ৰ
চিত্ৰা দেৱ

চিত্ৰা দেৱ (; (২৪ নৱেম্বৰ ১৯৪৩ — ২ অক্টোবৰ ২০১৭) এগৰাকী বঙালী সাহিত্যিক আৰু গৱেষক। ঠাকুৰ পৰিয়ালৰ ভিতৰ চৰাৰ বিষয়ে লিখা গৱেষণামূলক গ্ৰন্থ ঠাকুৰবাৰীৰ অন্দৰমহলৰ বিশেষভাবে জনাজাত।

প্ৰাৰম্ভিক জীৱন

১৯৮৪ চনৰ ২৪ নবেম্বৰত বিহাৰৰ পূৰ্ণিয়াত তেওঁৰ জন্ম হয়। স্কুলীয়া পঢ়াশুনা তেওঁ বিহাৰতে সম্পন্ন কৰে। উচ্চশিক্ষা কলকাতাত। তেওঁ বঙালী ভাষা আৰু সাহিত্যৰ ছাত্ৰী আছিল। পি এইচ ডিৰ গৱেষণাৰ বিষয় আছিল ‘মল্লৰাজ সভাকবি শংকৰ কবিচন্দ্ৰৰ মহাভাৰত’। ১৯৮০ চনত তেওঁৰ গ্ৰন্থ ঠাকুৰবাৰীৰ অন্দৰমহল প্ৰকাশ পায়। গ্ৰন্থখনে বাংলা একাডেমীৰ বঁটা লাভ কৰে আৰু ই বিভিন্ন ভাষালৈ অনূদিত হয়। তেওঁ বংগীয় সাহিত্য পৰিষদে প্ৰদান কৰা চিত্তৰঞ্জন বন্দোপাধ্যায় জন্ম শতবাৰ্ষিকী বঁটাও লাভ কৰে। তেওঁ ঐতিহাসিক ব্যক্তিসকলৰ অবিস্মৰণীয় প্ৰেম কাহিনীৰ আধাৰত ৰচনা কৰিছিল ৰাজকীয় প্ৰেমকথা। তেওঁৰ সম্পাদিত গ্ৰন্থৰ ভিতৰত আছে সৰলবালা সৰকাৰ ৰচনা সমগ্ৰ, কবিচন্দ্ৰেৰ মহাভাৰত, বিষ্ণুপুৰী মহাভাৰত আদি। অনূদিত গ্ৰন্থৰ ভিতৰত প্ৰেমচন্দৰ গোদান, নিৰ্মলা আদি উল্লেখযোগ্য। দেৱে ৰচনা কৰা গ্ৰন্থসমূহ হ’ল-
১) ঠাকুৰবাৰীৰ অন্দৰমহল
২) ঠাকুৰবাৰীৰ বাহিৰমহল
৩) বিবাহবছৰেৰ কাব্যকথা
৪) অন্তঃপুৰেৰ আত্মকথা
৫) মহিলা ডাক্তৰ
৬) ভিন্নগ্ৰহেৰ বাসিন্দা
৭) আপোন খেয়ালে চলেন ৰাজা
৮) ৰূপৱতীৰ মালা
৯) ভাৰতেৰ ৰাণী
১০) বুদ্ধদেৱ কেমন দেখতে চিলেন
১১) অদ্ভুত যত হাতীৰ গল্প
১২) সিদ্ধিদাতাৰ অন্তৰ্ধান
১৩) ৰাজকীয় প্ৰেমকথা

পৰৱৰ্তী জীৱন

চিত্ৰা দেৱে বিয়া কৰোৱা নাছিল। তেওঁ ৰাণীকুঠি ৰিজেণ্ট পাৰ্কত চৰকাৰী আবাসত বাস কৰিছিল। কৰ্মজীৱনৰ পৰা অৱসৰ লোৱাৰ পিছত তেওঁ এক জটিল স্নায়ৱিক ৰোগত ভুগিছিল। লগতে শ্বাসকষ্টতো ভুগিছিল। সেই কষ্ট প্ৰশমনৰ বাবে এটা বিশেষ বেজী লৈছিল, যাৰ পাৰ্শ্বক্ৰিয়া হৈ কঁকালৰ নিম্নাংশ অসাৰ হৈ গৈছিল। তেওঁ প্ৰায় এযুগ ধৰি অসুখত ভুগিছিল। অসুস্থ অৱস্থাতে তেওঁ বাহিৰ মহল গ্ৰন্থখন লিখি উলিয়ায়। অসুস্থতাৰ বাবে কলকাতাৰ টালিগঞ্জৰ এখন হাস্পাতালত তেওঁক ভৰ্তি কৰোৱা হৈছিল ২০১৭ চনৰ ২ অক্টোবৰত, ৭৪ বছৰ বয়সত দেৱৰ মৃত্যু হয়>

তথ্যউৎস

শ্ৰেণী:বঙালী সাহিত্যিক
শ্ৰেণী:বঙালী ব্যক্তি
আখতি (দেৱতা)

আখতি (Netjer-akhty বুলিও কোৱা হয়) আছিল প্ৰাচীন মিচৰৰ দেৱতা। তেওঁৰ নাম খুব কমেইহে কোৱা হৈছিল।

চিত্ৰণ

আখতিক নৰ্ডাৰ্ণ ব্লেড আইবিছ (Northern bald ibis) হিচাপে চিত্ৰিত কৰা হৈছিল। চৰাইৰ চিত্ৰণ প্ৰায়ে "দেৱতা"ৰ বাবে হাইৰ'গ্লিফিক চিন নেটজেৰৰ দ্বাৰা পৰিচালিত হৈছিল।

প্ৰমাণ

এই দেৱতাৰ প্ৰথম উল্লেখ ২য় বংশৰ ফেৰাউন হোটেপচেকেমৱিৰ ৰাজত্বকালৰ শিলৰ পাত্ৰৰ ওপৰত কৰা শিলালিপিত পোৱা যায়। উলফগেং হেল্কৰ দৰে ইজিপ্তবিজ্ঞানীসকলে আখতি বংশৰ পূৰ্বপুৰুষ আৰু দেৱতা বুলি বিশ্বাস কৰে। আখতি হোটেপচেকেমৱিৰ উত্তৰাধিকাৰী ৰানেব আৰু নাইনেটজেৰৰ অধীনতো চিত্ৰিত কৰা হৈছিল (আৰু এইদৰে পূজা কৰা হৈছিল)। পুৰণি ৰাজ্যৰ যুগত আখতিৰ নাম কেৱল ব্যক্তিগত নাম (যেনে আখেতা) আৰু হেম-নেটজেৰ-আখতি ("আখতি দেৱতাৰ দাস") আদি পুৰোহিতৰ উপাধিৰ সৈতে জড়িত হৈ থাকে। আনকি পিছৰ সময়তো আখতিৰ নাম অধিক কমেইহে দেখা যায়।

উপাসনা

প্ৰাচীন মিচৰৰ পৌৰাণিক কাহিনী অনুসৰি আখ-চৰাই মানুহৰ আত্মাৰ প্ৰতিনিধিত্ব কৰে বুলি বিশ্বাস কৰা হৈছিল (ইজিপ্তীয়: আখ)। সম্ভৱতঃ এই ধাৰণাটো চৰাইটোৰ পাখিৰ আকৰ্ষণীয় ৰং আৰু জিলিকি থকা পৰা অনুপ্ৰাণিত হৈছিল, যিটো প্ৰাচীন মিচৰীয়াসকলে নিশাৰ আকাশত তৰাবোৰৰ জিলিকি থকাৰ সৈতে তুলনা কৰিছিল। পাৰ্চী বেডুইনসকলৰ পৰাও একেধৰণৰ বিশ্বাস জনা যায়, যিসকলে নৰ্ডাৰ্ণ ব্লেড আইবিছক মৃতকৰ আত্মাৰ বাহক হিচাপে পূজা কৰে।

আখতিৰ নামটোৱেই কোৱাৰ দৰে তেওঁ সন্ধিয়াৰ দিগন্তত বাস কৰে, অস্ত যোৱা সূৰ্য্যক পথ প্ৰদৰ্শন কৰে আৰু মৃতকৰ আত্মাক নিৰাপদে নিশাৰ আকাশলৈ লৈ যায় বুলি বিশ্বাস কৰা হৈছিল।

তথ্য সূত্ৰ

শ্ৰেণী:দেৱ-দেৱী
শ্ৰেণী:ইজিপ্টৰ দেৱ-দেৱী
নন্দিনী শতপথী

নন্দিনী শতপথী (; ৯ জুন ১৯৩১ – ৪ আগষ্ট ২০০৬) এগৰাকী ভাৰতীয় ৰাজনীতিবিদ আৰু লেখিকা। ১৯৭২ চনৰ জুন মাহৰ পৰা ১৯৭৬ চনৰ ডিচেম্বৰ মাহলৈকে তেওঁ ওড়িশাৰ মুখ্যমন্ত্ৰী আছিল।

প্ৰাথমিক জীৱন

১৯৩১ চনৰ ৯ জুনত উপকূলীয় পুৰীৰ এটা ব্ৰাহ্মণ পৰিয়ালত কালিন্দি চৰণ পাণিগ্ৰাহী আৰু ৰত্নামণি পাণিগ্ৰাহীৰ ঘৰত নন্দিনী পাণিগ্ৰাহী নামেৰে নন্দিনী শতপথীয়ে জন্মগ্ৰহণ কৰিছিল৷ তেওঁ ভাৰতৰ কটকৰ পিঠাপুৰত ডাঙৰ-দীঘল হৈছিল। শতপথীৰ ককাক ভাগৱতী চৰণ পাণিগ্ৰাহীয়ে ভাৰতীয় কমিউনিষ্ট পাৰ্টিৰ ওড়িশা শাখা প্ৰতিষ্ঠা কৰিছিল। তেওঁ আছিল নেতাজী সুভাষ চন্দ্ৰ বসুৰ ঘনিষ্ঠ সহযোগী।

সাহিত্যিক জীৱন

শতপথী ওড়িয়া ভাষাৰ লেখক আছিল৷ তেওঁৰ ৰচনাসমূহ আন কেইবাটাও ভাষালৈ অনুবাদ আৰু প্ৰকাশ কৰা হৈছে। ওড়িয়া সাহিত্যলৈ আগবঢ়োৱা অৱদানৰ বাবে তেওঁ ১৯৯৮ চনত সাহিত্য ভাৰতী সন্মান বঁটা লাভ কৰে। তেওঁৰ অন্তিমটো গুৰুত্বপূৰ্ণ সাহিত্যিক কৃতি আছিল তছলিমা নাছৰিনৰ লজ্জাৰ ওড়িয়ালৈ অনুবাদ।

মৃত্যু

২০০৬ চনৰ ৪ আগষ্টত ভুৱনেশ্বৰৰ ঘৰত নন্দিনী শতপথীৰ মৃত্যু হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:ওড়িয়া ব্যক্তি
শ্ৰেণী:ৰাজনৈতিক ক্ষেত্ৰত নাৰী